СІТА - народная назва сузоря Плеяды ды аднаго з традыцыйных элементаў карагоду. Клуб традыцыйнага танца СІТА ўтварыўся ў лютым 2012 года. Большасць актыву клуба - сябры РГА Студэнцкае этнаграфічнае таварыства. Сябры клуба, танцоры і музыкі, імкнуцца ўзнаўляць танцы паводле этнаграфічных крыніц, засвойваць манеру выканання непасрэдна ад носьбітаў традыцыі падчас этнаграфічных экспедыцый альбо з відэадакументальных матэрыялаў.